વટવા વિસ્તારમાં આવેલ બચુભાઇના કૂવા પાસે ભગવતી નગરમાં રહેતા ૧૮ વર્ષિય રાહુલ કૈલાસરામ રાજભરે વટવા જીઆઇડીસી પોલીસ સ્ટેશનમાં બે દિવસ પહેલા લૂંટની ફરિયાદ કરી હતી. રાહુલ વિંઝોલ વિસ્તારમાં જાહેર રોડ ઊભો ઊભો મોબાઇલ પર વાત કરી રહ્યો હતો ત્યારે રિક્ષામાં આવેલા ત્રણ શખ્સોએ યુવકના હાથમાંથી મોબાઇલ ફોનની ઝૂંટવીને ફરાર થઇ ગયા હતા. આ કેસમાં વટવા જીઆઇડી પોલીસ સ્ટેશનના પીએસઆઇ વી.એન.વાધેલાની ટીમે તપાસ શરૂ કરી હતી. જેમાં પોલીસને બાતમી મળી હતી કે શહેર કોટડા વિસ્તારમાં રહેતો રાહુલ ઉર્ફે ગાંડિયો રામનિવાસ ભદોરિયા, સૈજપુર બોધા વિસ્તારમાં રહેતો ધરમપાલ રમેશભાઇ નિષાદરાજ અને સૈજપુર બોધા વિસ્તારમાં રહેતો રામુસિંગ તોમર આ ગુનામાં સંડોવાયેલા છે.